মুক্তির কৃপাতেই ঝড়ঝাপটা থেকে মিলবে ‘মুক্তি’, সুন্দরবনের ঘরে জাপানি প্রযুক্তির ছোঁয়া

পাথরপ্রতিমা: এবার সুন্দরবনের (Sundarban) প্রত্যন্ত এলাকার মানুষজনকে প্রাকৃতিক বিপর্যয়ের (Natural Disaster) হাত থেকে রক্ষা করবে জাপানি প্রযুক্তিতে (Japani Technology) তৈরি ঢালাই ঘর। জাপানি প্রযুক্তিতে বাঁশের উপরে ঢালাই দিয়ে তৈরি হচ্ছে অত্যাধুনিক খড়ের ছাউনির ঘর। যা তৈরি করে তাক লাগিয়েছে মুক্তি নামক সংস্থা। এটা ঘর নাকি ফ্ল্যাট তা দেখে বোঝার উপায়ই নেই। মাটির তৈরি ঘর শীততাপ নিয়ন্ত্রিত। যা সুন্দরবনের নদী উপকূলবর্তী এলাকার মানুষকে স্বস্তি দেবে। এককথায় প্রাকৃতিক বিপর্যয়ের হাত থেকে রক্ষা পাওয়ার রসদ খুঁজে পাচ্ছেন স্থানীয়রা।

বাঁশ, খড় এবং দড়ির ব্যবহারেই তৈরি হয়েছে এই ঘর। ইট এবং সিমেন্ট ব্যবহার করা হলেও রডের ব্যবহার করা হয়নি। বাঁশের উপর সিমেন্ট, বালি, স্টোন দিয়ে ঢালাই যা কমপক্ষে ১০০ বছর এই ঘরটিকে রক্ষা করবে বলে দাবি সংস্থার।

আরও পড়ুন: নভেম্বরের প্রথম সপ্তাহেই এসএসসি-র ফল প্রকাশ!

সংস্থার পক্ষ থেকে ঘোষণা করা হয়েছে যে সকল দরিদ্র-অসহায় মানুষ অর্থের অভাবে ঘর করতে পারছেন না তাঁদের জন্যই সুখবর এনেছে মুক্তি নামক সংস্থা। মুক্তির আর্থিক সাহায্যে এলাকার মানুষের জন্য তৈরি হচ্ছে এই অত্যাধুনিক প্রযুক্তির বাড়ি। বিগত দিনের ইয়াস, বুলবুল, আমফান, বা ফনির মতো বিধ্বংসী ঝড়ের তাণ্ডবে যখন স্থানীয়রা আঁতকে উঠেছিলেন তখন প্রশাসনের ঘোষণা মতো লোটা কম্বলবেঁধে পরিবারের লোকজনকে নিয়ে তাঁরা নিরাপদ আশ্রয়ের খোঁজে চলে যান। মুক্তির আর্থিক সাহায্যে তাঁদের জন্যই তৈরি হচ্ছে এই অত্যাধুনিক প্রযুক্তির বাড়ি। ইতিমধ্যেই ১০০ এর বেশি ঘর বিভিন্ন এলাকায় তৈরি হয়েছে। যেখানে দুই কামরা থেকে শুরু করে এক কামরা পর্যন্ত ঘর তৈরির ব্যবস্থা হয়েছে। স্থানীয়রা ধন্যবাদ জানিয়েছেন মুক্তি নামক সংস্থাকে।

দেখুন অন্য খবর